[{"text_idx": "#000002", "text": "Mae arweinydd UKIP yn y Cynulliad wedi dweud na ddylai Nathan Gill wneud dwy swydd fel aelod y Cynulliad ag Aelod Seneddol Ewropeaidd os nad yw'n gallu ymrwymo'n llawn i'w swydd ym Mae Caerdydd."}, {"text_idx": "#000003", "text": "Mae ffrae wedi datblygu ar o\u0302l i Nathan Gill feirniadu Neil Hamilton am gynnig cefnogaeth i gynlluniau i adeiladu rhan newydd o ffordd yr M4 ger Casnewydd."}, {"text_idx": "#000004", "text": "Roedd Mr Gill wedi gwadu mai dyma oedd safbwynt grw\u0302p UKIP yn y Cynulliad, ond dywedodd Mr Hamilton fod Mr Gill yn hwyr i'r cyfarfod pan gafodd y penderfyniad ei wneud."}, {"text_idx": "#000005", "text": "Yn y cyfamser mae UKIP wedi clustnodi swyddi llefarwyr i bob un o'i ACau - heblaw am Mr Gill."}, {"text_idx": "#000006", "text": "Daeth Mr Hamilton yn arweinydd y grw\u0302p ym mis Mai, er mai Mr Gill oedd arweinydd y blaid yng Nghymru ar y pryd ac mae'n parhau yn y ro\u0302l hyd heddiw. Roedd Mr Gill wedi dweud yn y gorffenol y byddai'n rhoi gorau i'w swydd fel Aelod Seneddol Ewropeaidd."}, {"text_idx": "#000007", "text": "\"Mae aelodau UKIP yn disgwyl i bob AC UKIP i ymrwymo'n llawn i'w swyddi yn y Cynulliad ag i chwarae rhan mewn ti\u0302m\", meddai Mr Hamilton."}, {"text_idx": "#000010", "text": "\"Fe gyrhaeddodd yn hwyr i'n cyfarfod grw\u0302p ddoe, pan roedd bron ar ben, felly fe fethodd ein trafodaeth ar yr M4."}, {"text_idx": "#000012", "text": "Wrth ymateb i honiad Neil Hamilton ei fod yn cyflawni dwy swydd, gofynnodd Nathan Gill: \"Pa dystiolaeth sydd ganddo i ddweud fy mod yn AC rhan amser?"}, {"text_idx": "#000014", "text": "Disgrifiad o\u2019r llun, Gobaith y llywodraeth yw adeiladu ffordd newydd er mwyn lliniaru traffig yn ardal twnelau Bryngals"}, {"text_idx": "#000015", "text": "Yn gynharach dywedodd Nathan Gill, sydd yn arweinydd UKIP yng Nghymru, na ddylai ei blaid roi \"gobaith camarweiniol\" i brif weinidog Cymru dros gynlluniau i adeiladu rhan newydd o ffordd yr M4 ger Casnewydd."}, {"text_idx": "#000016", "text": "Dywedodd nad oedd cynnig Neil Hamilton, arweinydd grw\u0302p UKIP yn y Cynulliad, i gefnogi dewis cyntaf Carwyn Jones ar gyfer llwybr newydd i'r draffordd yn adlewyrchu safbwynt y grw\u0302p."}, {"text_idx": "#000017", "text": "Ychwanegodd Mr Gill y dylai UKIP lynu at addewid maniffesto'r blaid i gefnogi'r llwybr glas yn hytrach na'r un du. Mae cefnogwyr y llwybr glas yn dadlau ei fod yn llawer rhatach ac yn llai niweidiol i'r amgylchedd na datblygu'r llwybr du newydd."}, {"text_idx": "#000019", "text": "Dywedodd maniffesto etholiad y Cynulliad UKIP nad oedd yn cytuno gyda chynllun y llwybr du \"o achos y gost ormodol o \u00a31bn a mwy\". Roedd y ddogfen yn nodi y byddai'r blaid yn cefnogi'r llwybr glas fyddai'n golygu gwneud gwelliannau i rai o'r ffyrdd presennol drwy Gasnewydd."}, {"text_idx": "#000020", "text": "Dywedodd Mr Hamilton yn y Senedd ddydd Mercher y gallai ei blaid newid eu safbwynt drwy gefnogi'r llwybr du gan ei fod yn \"well na dim llwybr\"."}, {"text_idx": "#000021", "text": "Ddydd Iau, dywedodd Mr Gill, sydd yn AC dros ranbarth gogledd Cymru ac yn Aelod Seneddol Ewropeaidd wrth BBC Cymru: \"Dyw rhoi gobaith camarweiniol i Carwyn ei fod yn mynd i gael y llwybr du ddim y peth cywir i'w wneud."}, {"text_idx": "#000022", "text": "\"Rydym yn cefnogi'r llwybr glas. Dyna safbwynt ein maniffesto. Dyna safbwynt UKIP Cymru."}, {"text_idx": "#000025", "text": "Dywedodd bod angen i UKIP fod yn \"gadarn a chryf am wneud y llywodraeth yn atebol, gan wneud iddyn nhw ddeall fod pobl yn cefnogi'r llwybr glas."}, {"text_idx": "#000026", "text": "\"Mae'r llwybr glas yn rhatach, yn gynt ac fe fydd yn amharu llai,\" ychwanegodd."}, {"text_idx": "#000027", "text": "Pan ofynnwyd iddo os oedd sylwadau Mr Hamilton yn adlewyrchu safbwynt y grw\u0302p, dywedodd Mr Gill: \"Na\"."}, {"text_idx": "#000028", "text": "Ychwanegodd llefarydd ar ran Mr Gill yn ddiweddarach: \"Mae gan Nathan fandad etholiadol gan bobl Cymru ac mae wedi canolbwyntio ar refferendwm Ewrop cyn i unrhyw benderfyniad gael ei wneud."}, {"text_idx": "#000030", "text": "\"Roedd ei sylwadau am lwybr yr M4 yn ffordd o gyflawni ei addewidion maniffesto a'i ymrwymiad i'r A55 yng ngogledd Cymru.\""}, {"text_idx": "#000031", "text": "Prif StraeonHeddlu'n ymchwilio bygythiadau at Drakeford dros 20myaCyhoeddwyd7 awr yn o\u0302lArestio dau wrth ymchwilio i ddiflaniad llanc yn 2002Cyhoeddwyd5 awr yn o\u0302lConwy: 'Angen amserlen glir i werthu prif adeilad'Cyhoeddwyd3 awr yn o\u0302l"}, {"text_idx": "#000032", "text": "Heddlu'n ymchwilio bygythiadau at Drakeford dros 20mya"}, {"text_idx": "#000033", "text": "Arestio dau wrth ymchwilio i ddiflaniad llanc yn 2002"}, {"text_idx": "#000038", "text": "Lluniau: Gwaith adnewyddu Pont Y Bermo"}, {"text_idx": "#000042", "text": "Ifan Phillips a'i bositifrwydd i'r dyfodol"}]